דני קרוון

דני קרוון, 1969
דני קרוון באנדרטת חטיבת הנגב, 2014
דני קרוון (7 בדצמבר 1930 – 29 במאי 2021) היה פסל, מעצב תפאורות וצייר ישראלי, חתן פרס ישראל לפיסול לשנת תשל"ז (1977), יקיר העיר תל אביב (2021), עטור פרסים בין-לאומיים על יצירותיו.

== ביוגרפיה ==
קרוון נולד בתל אביב לזהבה ואברהם. אביו היה גנן העיר תל אביב במשך כארבעה עשורים ונחשב כאחד מאבות אדריכלות הנוף הישראלי. כבר בנערותו, נחשף לפיסול, אותו יצר עד לשנות חייו האחרונות.

בשנות ה-20 לחייו, עבר קרוון לזמן מה, להתגורר בקיבוץ הראל, ושם הכיר את רעייתו חווה לבית פוגלר. השניים נישאו בשנת 1955, ונולדו להם שלוש בנות: נועה – מפיקה הנשואה למאייר יזהר כהן, תמר – צלמת אופנה, ויעל – כוכבת ילדים בעבר ושחקנית תיאטרון בפורטוגל.<ref name=":2" />

קרוון חי ועבד בתל אביב (ברחוב צבי הרמן שפירא הסמוך ל"גינת אברהם קרוון"), בפריז ובפירנצה.

קרוון נפטר ב-29 במאי 2021, בגיל 90 ונקבר בבית הקברות של קיבוץ שובל<ref name=":1" />.

=== פעילות פוליטית ===
בשנת 1992, הוצב במקום ה-116 ברשימת מרצ בבחירות לכנסת השלוש עשרה, ב-1996, הוצב במקום ה-110, ב-2003, הוצב במקום ה-113, ובשנת 2015, הוצב במקום ה-108 בבחירות לכנסת העשרים.

קרוון היה חבר המועצה הציבורית של בצלם.

== קריירה מקצועית ==
קרוון החל את דרכו האמנותית בגיל צעיר. בשנים 1943–1945 למד בסטודיה לציור ופיסול של אהרון אבני, ובשנים 1945–1947 למד בסטודיה של יחזקאל שטרייכמן ואביגדור סטימצקי, מגדולי הציירים הישראלים, וגם אצל האמנים מרסל ינקו, והאמן ומעצב הבמה דוד שניאור. באותן השנים, התמקד בציור ובציורי קיר, התמחות שהמשיכה אל לימודיו באקדמיה. ב-1949 למד ציור בבצלאל בירושלים. בין השנים 1956–1957 השתלם בטכניקת ציורי קיר (פרסקו) באקדמיה של פירנצה, במחלקה לרסטורציה (שימור) של גלריית אופיצי, ומאוחר יותר באקדמיה "גראנד שומיאר" בפריז.

עבודותיו המוקדמות היו איורים לפרסומי תנועת "השומר הצעיר", עיצוב תפאורות ללהקת הנח"ל, ואיורים לעיתון "משמר לילדים", ותכנון תפאורות לתיאטראות וללהקות מחול בישראל ומחוצה לה, בהן "ענבל", "בת-שבע" ו"מרתה גרהם" בניו יורק.

קרוון יצר עבור גופים שונים תבליטים וציורי קיר, ביניהם באונייה "שלום" של חברת "צים", במכון ויצמן, בהיכל בית המשפט בתל אביב, ועוד.<ref name=":1"></ref>

בשנות ה-60, כחלק מזרם אמנות סביבתית ואדמה, התמקד בפיסול אנדרטאות בבטון.

מאז שנות ה-80, בנה קרוון מספר עבודות אמנות אדריכליות בפריז<ref name=":0"></ref>.

בשנת 1984, שימש כמרצה אורח ב"אקול דה בוז אר" בפריז.

ב--2010, דרש לכסות את יצירתו בקיר הדרומי של מליאת הכנסת, במחאה על תיקון לפקודת האגודות השיתופיות, שיאפשר הקמתן של ועדות קבלה ביישובים קטנים, וטען שישראל הופכת למדינה עם חוקי גזע.

בשנת 2018, עיצב קרוון את שער גיליון האמנות השנתי של "טיים אאוט"<ref></ref>.

== יצירותיו של קרוון ==
יצירותיו של קרוון, הן פסלים גדולי ממדים בעלי אופי אדריכלי המתאפיינים בקו נקי ומינימליסטי, מרשים ורב עוצמה. הוא הרבה להשתמש בבטון חשוף או בעל גוון בהיר, ויצר סגנון ייחודי משלו. פסליו מוצבים במרחבים פתוחים בישראל וברחבי העולם, ומזמינים את המתבוננים להסתובב בתוכם. עם המדינות בהן מוצגים פסליו נמנות ארצות הברית, צרפת, יפן, גרמניה, קוריאה הדרומית וספרד<ref name=":0" />.

=== יצירות קבע מרכזיות ===
* אנדרטת חטיבת הנגב, באר שבע, 1963-4 ביולי 2005}}}}
* ב-1965, עיצב את הקיר הדרומי של אולם מליאת הכנסת [http://www.knesset.gov.il/building/architecture/images/ar023.jpg] – המכונה "שאלו שלום ירושלם ישליו אהביך" (על פי תהילים, קכ"ו, ו'). היצירה הבנויה מאבני גלילית גדולות, מדמה את חומת ירושלים עם עיגול במרכז, המציג את "ירושלים של מטה", ומעין כיפה הפוכה למעלה המדמה את "ירושלים של מעלה".
* "כיכר לבנה", פארק אדית וולפסון, תל אביב 1976–1988
* מגדל יד לשריון, לטרון
* קיר אמנות בכניסה לבניין כיתות, כפר תקווה, שנות ה-70
* "הציר המרכזי" (Axe Majeur), סרז'י פונטואז, ליד פריס, 1980 (Cergy pontoise), שלאורכו מאירה קרן לייזר את שמי העיר, ואשר נחנך לאחר כ-30 שנות בנייה.
* "שעון שמש 1980", בגבעת רם שבירושלים
* "מעלות", בין קתדרלת קלן למוזיאון לודוויג, קלן, 1980–1986
* "נתיב זכויות האדם", נירנברג, 1983–1989
* "דרך האור", הפארק האולימפי בסיאול, 1986–1987
* שדרת שארל דה-גול, לה דפאנס, 1989–2000
* "צפון", דיסלדורף 1990 – דיסקת פלדה בכניסה הצפונית לבית הנבחרים של מדינת נורדריין-וסטפאליה
* "מעבר, מחווה לוולטר בנימין", פורבו, קטלוניה, 1990–1994
* "הדרך אל הגן הנסתר", סאפורו, באי הוקאיידו, 1992–1999
* "כיכר הסובלנות" (לזכר יצחק רבין), משרדי אונסק"ו, פריז, 1993–1996
* "מעיין", מוזיאון האומנות של מחוז מיאזקי, 1993–1995
* "גן המייסדים", חדרה, 1995–1999
* "גן הזכרונות", דואיסבורג, 1996–1999
* "נתיב השלום", ניצנה, 1996–2000
* "מגדל הדמעות" באתר "יד לשריון" המשתלבת בבניין מצודת טגארט בלטרון, 1996
* "בראשית", נפת קגושימה, באי קיושו, 2000
* אתר הנצחה לשואת הצוענים, ברלין, 2000–2012
* האנדרטה לזכר בית הכנסת ברגנסבורג, 2005
* קיר העץ הקדמי של אודיטוריום הכנסת [http://www.knesset.gov.il/tour/images/30.jpg].
* כיכר התרבות בתל אביב, 2011
* האנדרטה לחללי חטיבת הראל במלחמת העצמאות, ירושלים, 2013
*"יער האומנות מורו" מחוז נראה באי אונשו, יפן

==תמונות ממבחר יצירותיו==
<gallery>
קובץ:Negev Brigade Memorial dome4.JPG|אנדרטת חטיבת הנגב, 1963–1938באר שבע
File:Tel Aviv District Court 032-2.jpg|פסל ברזל, 1963–1967היכל המשפט תל אביב
קובץ:Tel Aviv District Court 043.JPG|סביבה פיסולית, 1963–1967בית המשפט המחוזי, תל אביב-יפו
קובץ:HPIM4787.JPG|מעץ הדעת לעץ החיים, 1964מעונות הסטודנטים במכון ויצמן למדע, רחובות
קובץ:Knesetart karavan017.jpg|שאלו שלום ירושלם ישליו אהביך, 1966מליאת הכנסת, ירושלים
File:Memorial to Victims of the Holocaustת Weizmann Institute of Science, Israel (8).JPG|אנדרטה לזכר קורבנות השואה, 1972ברונזה ואבןמכון ויצמן למדע, רחובות
קובץ:Kikar Levana0047.JPG|כיכר לבנה, 1977–1988פארק וולפסון, תל אביב-יפו
File:Ma'alot - Dani Karavan (4313).jpg|מעלות, 1980–1986מוזיאון מחוז מיאזקי, יפן
קובץ:Nuremberg Way of Human Right.jpg|דרך זכויות האדם, 1989–1993נירנברג, גרמניה
File:Memorial Walter Benjamin Portbou 002.jpg|מעבר, מחווה לוולטר בנימין, 1990–1994פורטבו, ספרד
קובץ:WayOfPeace.JPG|נתיב השלום, 1996–2000ניצנה
File:Desert 1994 by dani karavan 001.JPG|מדבר, 1999גן הפסלים ע"ש לולה בר אבנר, מוזיאון תל אביב לאמנות, תל אביב-יפו
File:Orchard Karavan2.JPG|פרדס, 2007מיצב ברחבת מוזיאון תל אביב לאמנות, תל אביב-יפו
קובץ:Landtag NRW innen.jpg|"צפון" בכניסה לבית הנבחרים של מדינת נורדריין-וסטפאליה בדיסלדורף
קובץ:harel13.jpg|גן חטיבת פלמ"ח הראל, 2013גן סאקר, ירושלים
File:PikiWiki Israel 41179 Culture square in Tel Aviv.JPG|כיכר התרבות בתל אביב
danikaravan2012.JPG|אתר הנצחה לצוענים שנרצחו במלחמת העולם השנייה, ברלין
קובץ:Karavanbasel.jpg|קיר אמנות בבניין משרדים בבזל, שווייץ
</gallery>

== פרסים והוקרה ==
קרוון הציג בחוצות, בגלריות ובמוזיאונים הנחשבים ביותר בישראל ומחוצה לה, וזכה בפרסים והוקרה רבים. בהם:

=== פרסים ===
* פרס ראשון בתערוכת העשור בירושלים, על עיצוב בניין משרד הפיתוח (1958)
* פרס ישראל לפיסול (1977)
* פרס אונסק"ו : מדליית פיקאסו ומדליית חואן מירו (1994)
* אונסק"ו, פרס אמן לשלום (1996)
* פרס "טבעת הקיסר" הגרמני (1996)
* פרס "פרמיום אימפריאלה" מטעם קיסרות יפן (1998)

=== הוקרה ===
* דוקטור לשם כבוד לפילוסופיה – אוניברסיטת חיפה (1997)
* דוקטור לשם כבוד מהאוניברסיטה העברית (1999)
* בחורף 2007, נערכה לקרוון תערוכה רטרוספקטיבית מקיפה במוזיאון תל אביב לאמנות, שלוותה בקטלוג רחב היקף.
* דוקטור לשם כבוד מאוניברסיטת בן-גוריון (2009)
* עיטור מסדר הכבוד של צרפת (2014)
* יום עיון על יצירתו של דני קרוון, שהוקדש לנחמה ריבלין, במעמד נשיא המדינה, המכללה האקדמית תל אביב-יפו, דצמבר 2019
* ב-2021, יצא לאקרנים הסרט התיעודי "דני קרוון" בבימויו של ברק היימן. הסרט שודר בכאן 11 והיה מועמד לפרס אופיר.
* זמן קצר לפני מותו, קיבל קרוון את אות יקיר העיר תל אביב-יפו לשנת 2021<ref name=":1" />
*נובמבר 2021, "יפן של דני קרוון", תערוכה המתמקדת בעבודותיו המרכזיות ביפן<ref></ref>
* 2022, "הקרוון השקט" – דואט של אנסמבל קייזר-אנטונינו בהשראת יצירות האמן.

== ספריו ==
* אנדרטת הנגב, ספר תלת לשוני: עברית, ערבית, אנגלית. הוצאת מרסל, 2016

== ספרים אודות יצירתו ==
* תערוכת חג החומש: היצירה הסביבתית הראשונה של דני קרוון, מאת רון ברטוש, הוצאת לוין, 2022
* דני קרוון: אנדרטת הנגב, עורכת: עדי אנגלמן, מרסל לקידום אמנות ותרבות, 2016
* 50 שנים לאנדרטת הנגב: 50 שנים לפיסול הציבורי של דני קרוון, מוזיאון הנגב לאמנות, 2014
* דני קרוון - רטרוספקטיבה, עורך: מרדכי עומר, מוזיאון תל אביב לאמנות, 2007
* דני קרוון - מעברים; מחווה לואלטר בנימין, מוזיאון תל אביב לאמנות, 1997

== קישורים חיצוניים ==

* 
* 
* [https://web.archive.org/web/20071021050055/http://www.labiennale-israeli-pavilion.org/html/Negev_Site.html דני קרוון בביאנלה לאדריכלות בוונציה 2006]
* [http://www.text.org.il/index.php?book=0513081 שלום מאת: אריה לובה אליאב, דני קרוון]
* דני קרוון, [http://www.seruv.org.il/hebrew/article.asp?msgid=99&type=article כבשת הרש של ימינו]
* 
* 
* [https://web.archive.org/web/20200527210224/https://www.masa.co.il/ אדריכלות בפריז: לגעת בשמש, לגעת ברוח] – כתבה על עבודותיו של קרוון בפריז, באתר מסע אחר
* 
* מיכאל יעקובסון, [http://www.xnet.co.il/architecture/articles/0,14710,L-3081535,00.html האנדרטה לחטיבת הראל בגן סאקר], Xnet, 26 באפריל 2011.
* מיכאל יעקובסון: [http://www.xnet.co.il/architecture/articles/0,14710,L-3101424,00.html אחרי 65 שנה: אנדרטה לחללי חטיבת הראל נחנכה בגן סאקר], 16 ביוני 2013, Xnet
* 
* 
* 
* יאירה יסמין, [http://www.epochtimes.co.il/et/12735 דני קרוון: "מצאתי את הסוד איך לא להתנפח"], באתר אפוק טיימס ישראל, 13 אפריל, 2013
* 
* הדר אוריאל, [http://www.maariv.co.il/תרבות/אמנות-ובמה/שמורת-טבע-458728 דני קרוון "שמורת טבע"] , מעריב, 5 בינואר 2015
* 
* 
* 
* נוף נתנזון, קרוון: "פעם היינו חברה שאפשר להתגאות בה, היום אני מתבייש", באתר Time Out תל אביב, 25 באפריל 2018
* מיכאל יעקובסון: [https://michaelarch.wordpress.com/2019/01/12/סיבוב-באתר-זיכרון-לצוענים-שנרצחו-בשוא/ סיבוב באתר זיכרון לצוענים שנרצחו בשואה שיצר דני קרוון בברלין], באתר 'חלון אחורי', 12 בינואר 2019
* 
* ברק הימן, [https://youtu.be/qFjbSjhY0lg דני קרוון, סרטון] בערוץ [https://www.youtube.com/channel/UCzO14MIeNjxAYjf66_9mwcg סרטי האחים הימן], 2021
* 

==== עם מותו ====
* 
* 
* 
* 

==הערות שוליים==

*
קטגוריה:ציירים ישראלים
קטגוריה:פסלים ישראלים
קטגוריה:זוכי פרס ישראל לפיסול
קטגוריה:זוכי פרס ישראל לשנת 1977
קטגוריה:פסלים יהודים
קטגוריה:בוגרי בית הספר הכרמל (תל אביב)
קטגוריה:בוגרי השומר הצעיר
קטגוריה:הראל (קיבוץ): אישים
קטגוריה:בוגרי בית הספר בצלאל החדש לאומנות ולאמנות
קטגוריה:מקבלי תואר דוקטור לשם כבוד מהטכניון
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:אנשי היישוב ילידי הארץ
קטגוריה:פעילי מרצ
קטגוריה:יקירי תל אביב-יפו לשנת 2021
קטגוריה:אישים הקבורים בקיבוצים
קטגוריה:ישראלים שנולדו ב-1930
קטגוריה:ישראלים שנפטרו ב-2021